CELEX: 32021R1917
Language: sl
Date: 2021-11-03 00:00:00
Title: Uredba Komisije (EU) 2021/1917 z dne 3. novembra 2021 o spremembi Priloge I k Uredbi (ES) št. 1334/2008 Evropskega parlamenta in Sveta glede vključitve 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamida na seznam Unije z aromami (Besedilo velja za EGP)

4.11.2021   
               
               
                  SL
               
               
                  Uradni list Evropske unije
               
               
                  L 389/15
               
            
         UREDBA KOMISIJE (EU) 2021/1917
         z dne 3. novembra 2021
         o spremembi Priloge I k Uredbi (ES) št. 1334/2008 Evropskega parlamenta in Sveta glede vključitve 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamida na seznam Unije z aromami
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (1) in zlasti člena 11(3) Uredbe,
         ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
         ob upoštevanju naslednjega:
         
                     (1)
                  
                  
                     Priloga I k Uredbi (ES) št. 1334/2008 določa seznam Unije z aromami in izvornimi snovmi, odobrenimi za uporabo v in na živilih, ter pogoje njihove uporabe.
                  
               
                     (2)
                  
                  
                     Z Izvedbeno uredbo Komisije (EU) št. 872/2012 (3) je bil sprejet seznam aromatičnih snovi in vključen v del A Priloge I k Uredbi (ES) št. 1334/2008.
                  
               
                     (3)
                  
                  
                     Navedeni seznam se lahko posodablja v skladu s skupnim postopkom iz člena 3(1) Uredbe (ES) št. 1331/2008 na pobudo Komisije ali na podlagi zahtevka, ki ga vloži država članica ali zainteresirana stran.
                  
               
                     (4)
                  
                  
                     Pri Komisiji je bil 7. decembra 2015 vložen zahtevek za odobritev uporabe 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamida, (št. FL: 16.133), kot aromatične snovi v različnih živilih, ki dejansko spadajo v več kategorij živil s seznama Unije z aromami in izvornimi snovmi. Evropska agencija za varnost hrane (v nadaljnjem besedilu: Agencija) je bila o zahtevku uradno obveščena ter zaprošena za mnenje. Komisija je zahtevek tudi dala na voljo državam članicam v skladu s členom 4 Uredbe (ES) št. 1331/2008.
                  
               
                     (5)
                  
                  
                     Agencija je v mnenju, sprejetem 12. septembra 2018 (4), ocenila varnost snovi št. FL: 16.133, kadar se uporablja kot aromatična snov, in ugotovila, da njena uporaba ne vzbuja zaskrbljenosti glede varnosti, kadar je omejena na ravni, do tistih, ki so določene za različna živila v različnih kategorijah živil. Agencija je prav tako navedla, da se njen sklep o varnosti snovi ne uporablja za morebitno dodajanje snovi bistrim pijačam, kadar je lahko snov izpostavljena fototransformaciji. To aromo bi bilo treba dodajati samo motnim živilom in jo zapakirati v posode, zaščitene pred svetlobo.
                  
               
                     (6)
                  
                  
                     V skladu s točko (c) člena 15(1) Uredbe (ES) št. 1334/2008 bi bilo treba pri označevanju navesti informacije o posebnih pogojih za shranjevanje in uporabo za kupca aromatične snovi in/ali pripravkov, katerim je bila navedena aromatična snov dodana. Na posodah bi moralo biti navedeno „Zaščititi pred svetlobo“.
                  
               
                     (7)
                  
                  
                     Agencija je navedla tudi, da gre pri snovi št. FL: 16.133 za snov z lastnostmi spreminjanja arome.
                  
               
                     (8)
                  
                  
                     Aromatična snov ni namenjena za prodajo končnemu potrošniku, zato bi se bilo pri dajanju v promet treba izogniti temu namenu.
                  
               
                     (9)
                  
                  
                     Glede na mnenje Agencije je primerno odobriti uporabo snovi št. FL: 16.133, ker uporaba aromatične snovi ne vzbuja zaskrbljenosti glede varnosti pri navedenih pogojih uporabe in se zanjo ne pričakuje, da bi zavajala potrošnika.
                  
               
                     (10)
                  
                  
                     Del A Priloge I k Uredbi (ES) št. 1334/2008 bi bilo zato treba ustrezno spremeniti, da se 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid vključi na seznam Unije z aromami.
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Del A Priloge I k Uredbi (ES) št. 1334/2008 se spremeni v skladu s Prilogo k tej uredbi.
         
         
            Člen 2
            Aromatične snovi 2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid ni dovoljeno prodajati končnemu potrošniku.
         
         
            Člen 3
            Poleg zahtev za označevanje arom, ki niso namenjene za prodajo končnemu potrošniku v skladu s točko (c) člena 15(1) Uredbe (ES) št. 1334/2008, je treba na embalaži ali posodi navesti:
            
                        —
                     
                     
                        „Vsebuje snov FL 16.133. Zaščititi pred svetlobo, da se prepreči njena fototransformacija.“;
                     
                  
                        —
                     
                     
                        besede „Zaščititi pred svetlobo“.
                     
                  
         
            Člen 4
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 354, 31.12.2008, str. 34.
         
            (2)  UL L 354, 31.12.2008, str. 1.
         
            (3)  Izvedbena uredba Komisije (EU) št. 872/2012 z dne 1. oktobra 2012 o sprejetju seznama aromatičnih snovi iz Uredbe (ES) št. 2232/96 Evropskega parlamenta in Sveta, njegovi uveljavitvi v Prilogi I k Uredbi (ES) št. 1334/2008 Evropskega parlamenta in Sveta ter razveljavitvi Uredbe Komisije (ES) št. 1565/2000 in Odločbe Komisije 1999/217/ES (UL L 267, 2.10.2012, str. 1).
         
            (4)  EFSA Journal 2018;16(10):5421.
      
      
         
            PRILOGA
            V preglednici 1 oddelka 2 dela A Priloge I k Uredbi (ES) št. 1334/2008 se vstavi naslednji vnos za št. FL: 16.133:
            
               
                           „16.133
                        
                        
                           2-(4-metilfenoksi)-N-(1H-pirazol-3-il)-N-(tiofen-2-ilmetil)acetamid
                        
                        
                           1374760-95-8
                        
                        
                           2237
                        
                        
                            
                        
                        
                           Najmanj 99 %, površina vrha (UPLC-UV, 254 nm)
                        
                        
                           
                                       1.
                                    
                                    
                                       Omejitve, kadar se uporablja kot aromatična snov, v naslednjih kategorijah živil:
                                       v kategoriji 1.4: motni aromatizirani fermentirani mlečni izdelki, vključno s toplotno obdelanimi izdelki, zapakirani v neprosojnih pakiranjih/posodah – največ 3 mg/kg,
                                       v kategoriji 3.0: motni sladoledi, vključno s šerbeti in sorbeti, zapakirani v neprosojnih pakiranjih/posodah – največ 3 mg/kg,
                                       v kategoriji 5.1: motni kakavovi izdelki in čokoladni izdelki, vključno z imitacijami in nadomestki čokolade, zapakirani v neprosojnih pakiranjih/posodah – največ 15 mg/kg,
                                       v kategoriji 5.2: motni sladkorni izdelki, vključno s trdimi in mehkimi bonboni, nugatom itd., ki niso izdelki iz kategorij 05.1, 05.3 in 05.4, zapakirani v neprosojnih pakiranjih/posodah – največ 15 mg/kg,
                                       v kategoriji 5.3: motni žvečilni gumi, zapakiran v neprosojnih pakiranjih/posodah – največ 150 mg/kg,
                                       v kategoriji 5.4: motne dekoracije (npr. za fine pekovske izdelke) in okrasitve (razen sadja) in sladke omake), zapakirane v neprosojnih pakiranjih/posodah – največ 15 mg/kg,
                                       v kategoriji 12.5: motne juhe in mesne juhe (bujoni), zapakirane v neprosojnih pakiranjih/posodah – največ 3 mg/kg,
                                       v kategoriji 12.6: motne omake in podobni proizvodi, zapakirani v neprosojnih pakiranjih/posodah – največ 15 mg/kg,
                                       v kategoriji 14.1.4 motne aromatizirane pijače, samo za mlečne napitke, zapakirane v neprosojnih pakiranjih/posodah – največ 3 mg/kg,
                                       v kategoriji 16: motne sladice, razen proizvodov, zajetih v kategorijah 1, 3 in 4, zapakirane v neprosojnih pakiranjih/posodah – največ 3 mg/kg.
                                    
                                 
                                       2.
                                    
                                    
                                       Te aromatične snovi ni dovoljeno prodajati končnemu potrošniku.
                                    
                                 
                                       3.
                                    
                                    
                                       Navedene morajo biti naslednje informacije: ‚Vsebuje snov FL 16.133. Zaščititi pred svetlobo, da se prepreči njena fototransformacija.‘. Posode morajo biti neprosojne. Na posodah mora biti tudi navedeno: ‚Zaščititi pred svetlobo‘.
                                    
                                 
                        
                            
                        
                        
                           EFSA“